Tweejarige vermoedelik deur rivier meegesleurSoek-en-reddingswerkers op die toneel waar die seuntjie verdwyn het. (Foto: Rusa) ’n Soektog is Dinsdag van stapel gestuur na ’n tweejarige seuntjie wat vermoedelik in ŉ rivier in Ndwedwe in KwaZulu-Natal verdrink het. Die seuntjie het voor sy verdwyning op die rivieroewer gestaan terwyl sy pa sy voertuig gewas het. Reaction Unit South Africa (Rusa) sê ’n inwoner het dié nooddiens na die rivier ontbied waar die pa by beamptes se aankoms verduidelik het dat die kind langs die Toyota Fortuner gestaan ​​het wat langs die rivier geparkeer was. Die pa was glo besig om dié voertuig te was toe hy sy kind uit die oog verloor het. Daar word gevrees dat die seuntjie deur die water meegesleur is. Die polisie se duikeenheid sowel as soek-en-reddingseenheid was vanmiddag op die toneel om na die seuntjie te soek. Soek-en-reddingswerkers op die toneel waar die seuntjie verdwyn het. Foto: Rusa